Twee dood in Paasnaweek-ongelukke | Kormorant
US must ‘think twice’ about nuclear treaty pullout: China - 15 mins ago
Japan firms fined $3.4 million over maglev bid-rigging - 16 mins ago
Eye disorder may have helped Da Vinci’s art: journal - 19 mins ago
Germany urges joint European stance on Saudi arms exports - 20 mins ago
Twee dood in Paasnaweek-ongelukke
‘n Persoon is Saterdagoggend dood na ‘n ongeluk op die R511 by die Xanadubrug in Rietfontein.
Die ernstig-beseerde persoon is met kopbeserings na die Brits Distrikshospitaal geneem en later na die Dr George Mukhari Hospitaal in Ga-Rankuwa oorgeplaas waar hy weens sy beserings dood is. Nog twee mense wat in die ongeluk beseer is, is na die Brits Distrikshospitaal geneem.
• Een persoon is Donderdag dood en nog een is ernstig beseer toe twee voertuie op die N4 by die Bapong-weegbrug naby Brits gebots het. Die beseerde is na die Brits Distrikshospitaal geneem vir behandeling.
• ‘n Motoris was Vrydag gelukkig om met slegs nie-ernstige beserings te ontkom toe sy kar op die Thabazimbipad gerol het. Hy is na Mediclinic Brits geneem.
• In nog ‘n enkelvoertuig op die Thabazimbipad Vrydag, is twee mense beseer. Een persoon het ernstige beserings opgedoen en albei is na ‘n hospitaal in Brits geneem vir behandeling.
• ‘n Onbekende aantal mense is Saterdagoggend beseer toe twee taxis en ‘n kar op die nuwe Lethlabilepad by Best End gebots het. Al die beseerdes is na die Brits Distrikshospitaal geneem.
• ‘n Vrou het Sondag ernstige rugbeserings opgedoen toe ‘n voertuig in Schurveberg oor haar gery het. Sy is na die Kloof Hospitaal in Pretoria geneem vir behandeling.
• ‘n Vrou is Sondag in ‘n enkelvoertuigongeluk op die Pretoria-Noordpad op Silkaatsnek beseer. Die ongeluk het op die sypad op Silkaatsnek plaasgevind. Beide die insittendes van die voertuig is na die Brits Distrikshospitaal geneem.
Een persoon is Donderdagoggend dood in ‘n ongeluk op die N4 naby Brits.